গুড়াপ

গুড়াপ হলো পূর্ব ভারতে অবস্থিত পশ্চিমবঙ্গ রাজ্যের বর্ধমান বিভাগের অন্তর্গত হুগলি জেলার আরামবাগ মহকুমার ধনিয়াখালি সমষ্টি উন্নয়ন ব্লকের একটি গ্রাম। গুড়াপ গ্রামটি ২৩°০২′ উত্তর ৮৮°০৭′ পূর্ব﻿ / ﻿২৩.০৪° উত্তর ৮৮.১১° পূর্ব﻿ / 23.04; 88.11 মানচিত্র স্থানাঙ্কে অবস্থান করছে। গ্রামটি সমুদ্রপৃষ্ঠ থেকে গড়ে ১৬ মি (৫২ ফু) উচ্চতায় অবস্থিত। গুড়াপ হুগলি জেলার উত্তর অংশে ঘিয়া নদীর বাম তীরে দামোদর খালের দিকে তরঙ্গায়িত পললমাটির ওপর অবস্থিত। গ্রীষ্মকালে স্থানটি উষ্ণ এবং শুষ্ক, যা মার্চ থেকে এপ্রিল মাসের মধ্যে অধিক পরিলক্ষিত হয় এবং জুন থেকে সেপ্টেম্বর মাস অবধি মৌসুমী আবহাওয়ার ফলে বৃৃষ্টিপাত ঘটে। এই সময়েই গড়ে সারা বছরের ৮১ শতাংশ বৃৃষ্টিপাত হয়ে থাকে। অঞ্চলটি গাঙ্গেয় বদ্বীপ অঞ্চলের বাইরে গঙ্গা নদী আনীত পলিমাটির সমতলভূমির ওপর অবস্থিত। সমগ্র অঞ্চলটিতে একাধিক জায়গায় ভূমির হঠাৎ অবনমন লক্ষ্য করা যায়, যা বর্ষাকালে আশেপাশের অঞ্চল থেকে জল সঞ্চয় করে রাখে এবং সরুর নালার মাধ্যমে সঞ্চিত জল প্রবাহিত হয়। হুগলি জেলা পরিষদের অন্তর্গত ধনেখালি বা ধনিয়াখালি ব্লকের ধনেখালি পঞ্চায়েত সমিতিভুক্ত একটি গ্রাম পঞ্চায়েত হলো গুড়াপ গ্রাম পঞ্চায়েত। গুড়াপে অবস্থিত গুড়াপ পুলিশ ফাঁড়িটি ধনেখালি সমষ্টি উন্নয়ন ব্লকের উত্তরাংশের একটি বিস্তৃৃৃত এলাকার ন্যায়রক্ষণের দায়িত্ব পালন করে। জেলার চুঁচুড়া মহকুমায় ৮১.৩৯ শতাংশ মানুষ গ্রামে বাস করেন এবং ১৮.৬১ শতাংশ মানুষ শহরে বাস করেন। শহরাঞ্চলগুলির সিংহভাগই হুগলি নদীর তীর বরাবর অবস্থিত। ধনেখালি সমষ্টি উন্নয়ন ব্লকটি পুরোপুরিভাবে গ্রাম্য এবং এখানে কোনো শহরাঞ্চল নেই। ২০১১ সালের ভারতের জনগণনা অনুসারে গুড়াপের মোট জনসংখ্যা ৭৮৫৬ জন, যার মধ্যে ৩৮৮০ জন পুরুষ এবং ৩০২২ জন নারী। ছয় বৎসর অনূর্ধ্ব শিশু সংখ্যা ৭৪৮ জন যা জনসংখ্যার ৯.৫২ শতাংশ। মোট ছয় বৎসরোর্ধ্ব জনসংখ্যা ৫১২৬ জন তথা ৭২.১২ শতাংশ সাক্ষরজ্ঞানসম্পন্ন৷ হাওড়া–বর্ধমান কর্ড লাইনে গুড়াপ রেলওয়ে স্টেশন অবস্থিত। কলকাতা থেকে আগ্রা অবধি দুর্গাপুর এক্সপ্রেসওয়ে বা ১৯ নং জাতীয় সড়কটি গুড়াপের ওপর দিয়ে বিস্তৃত। ডেভিড ম্যাকাচন ১৭৫১ খ্রিস্টাব্দে গুড়াপের নন্দদুলাল মন্দিরটিকে একটি আদর্শ আটচালা মন্দির বলে উল্লেখ করেন। মন্দিরটিতে ধনুকাকৃতি ত্রিপত্র ছাউনির নিচে বিস্তৃত দেউড়ি রয়েছে। তার মতে, মন্দিরের নিকটে অবস্থিত অষ্টাদশ শতাব্দীর দোলমঞ্চটি পোড়ামাটির কাজের উল্লেখযোগ্য নিদর্শন। আটচালার স্তম্ভগুলিতে ঐতিহ্যবাহী পোড়ামাটির কাজও রয়েছে। নন্দদুলাল জীউ মন্দির নন্দদুলাল মন্দিরগাত্রে অবস্থিত পোড়ামাটির সজ্জার কারুকার্য পঞ্চরত্ন শিব মন্দির গুড়াপ জোড়াশিব মন্দির https://indiamapia.com/Hooghly/Gurap.html Choudhuri, Tapan, Unnayaner alokey Birbhum, Paschim Banga , Birbhum Special Issue, February 2006, (বাংলা), pp. 60-61, Information & Cultural Department, Government of West Bengal. "District Census Handbook: Hugli, Series-20, Part XIIA" (পিডিএফ)। Physiography, Page 17-24। Directorate of Census Operations, West Bengal, 2011। সংগ্রহের তারিখ ২৮ সেপ্টেম্বর ২০১৮।  "District Census Handbook: Hugli, Series-20, Part XIIA" (পিডিএফ)। Physigraphy, Page 17। Directorate of Census Operations, West Bengal, 2011। সংগ্রহের তারিখ ১৪ জুন ২০১৭।  "Admin Reports of NPP"। Details of West Bengal till Village Panchayat Tier। Ministry of Panchayati Raj, Government of India। ২০১১-১০-১৪ তারিখে মূল থেকে আর্কাইভ করা। সংগ্রহের তারিখ ২০০৭-০৯-১২।  "District Statistical Handbook 2014 Hooghly"। Tables 2.1, 2.2। Department of Statistics and Programme Implementation, Government of West Bengal। ২১ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৩ অক্টোবর ২০১৮।  "Hooghly District Police"। West Bengal Police। ৫ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২০ জুন ২০১৭।  "C.D. Block Wise Primary Census Abstract Data(PCA)"। 2011 census: West Bengal – District-wise CD Blocks। Registrar General and Census Commissioner, India। সংগ্রহের তারিখ ২৭ সেপ্টেম্বর ২০১৮।  "2011 Census – Primary Census Abstract Data Tables"। West Bengal – District-wise। Registrar General and Census Commissioner, India। সংগ্রহের তারিখ ২০ জুন ২০১৭।  "36811 Howrah Bardhaman Jn Chord Local"। Time Table। indiarailinfo। সংগ্রহের তারিখ ২০ জুন ২০১৭।  "Rationalisation of Numbering Systems of National Highways" (পিডিএফ)। New Delhi: Department of Road Transport and Highways। ১ ফেব্রুয়ারি ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ জুন ২০১৭।  McCutchion, David J., Late Mediaeval Temples of Bengal, first published 1972, reprinted 2017, pages 48, 73, 75. The Asiatic Society, Kolkata, আইএসবিএন  ৯৭৮-৯৩-৮১৫৭৪-৬৫-২